|  |  |
| --- | --- |
| *Съгласно Националната приоритетна рамка за действие за мрежата Натура 2000 на България за периода 2021-2027 г. (НРПД) , чрез Програма „Околна среда 2021-2027 г. (ПОС) следва да се осигури подкрепа за изпълнението на 37 от планираните мерки, както следва: 2, 3, 4, 5, 10, 12, 23, 24, 26, 27, 28, 29, 31, 33, 35, 36, 46, 47, 48, 49, 53, 54, 55, 56, 60, 61, 62, 63,64, 65, 67, 68, 69, 70, 71, 72 и 74.*  *Чрез изпълнението на ПОС следва да се подобри природозащитното състояние на определени видове и местообитания, предмет на опазване в целевите за програмата защитени зони от мрежата Натура 2000. Състоянието на видовете и местообитанията се докладва към ЕК от България на всеки 6 години съгласно чл. 17 от Директивата за местообитанията като оценките се определят за всеки отделен биогеоргафски регион (за България Алпийски (ALP), Континентален (CON), Черноморски (BLS) и Морски регион Черно море (MBLS). Един вид или едно местообитание може да има повече от една оценка, ако е разпространен/ разпространено в повече от един биогеографски регион.*  *По отношение на природните местообитания НРПД предвижда 50 оценки да бъдат подобрени (или поне да покажат положителна тенденция) на биогеографско ниво от общо 190. От тези оценки 28 се планира да бъдат подобрени (или поне да покажат положителна тенденция) чрез подкрепа от ПОС, което се равнява на 14,7% от общия брой. Тази стойност е заложена в програмата като целева по показател за резултат „3.1.1. Местообитания с по-добро природозащитно състояние или поне положителна тенденция“.*  *Ако чрез ПОС за дадено природно местообитание в НРПД е планирано подобрение само в един биогеографски регион, чрез изпълнението само на една мярка, то при включване на всички целеви зони в които тази мярка следва да се изпълни в даден проект, то по този проект може да се отчете една подобрена оценка. Кандидатът следва да изчисли процентното изражение на тази една оценка спрямо заложените по програмата целеви 14,7%. Ако мярката обхваща 2 или 3 биогеографски региона, то следва да се отчетат 2 или 3 подобрени оценки.*  *Конкретно по процедура „Изпълнение на мерки 28 и 61 от Националната рамка за приоритетни дейности за Натура 2000 - 2” е допустимо кандидатите сами да определят дали да предложат проекти на ниво „природно местообитание“, включвайки всички мерки във всички защитени зони за целевото местообитание или на ниво „защитена зона“, включвайки всички целеви мерки и свързаните с тях местообитания в поне една целевата защитена зона. Всеки кандидат може да включи и повече от едно природно местообитание (при първата хипотеза) или повече от една защитена зона (при втората хипотеза) за което получава повече точки съгласно критериите за оценка.*  *Това налага определяне на единен подход, при който всички кандидати, независимо от обхвата на техните проекти, да могат сравнително лесно да определят приноса си за постигане на показателя за резултат.*  *С писмо № 95-00-1906/10.05.2023 г. секторната дирекция в МОСВ, Национална служба за защита на природата предоставя информация към УО на ОПОС относно мерките от НРПД 2021-2027 г., които имат принос за изчисление на индикаторите за резултат, като същото не включва мярка 61. В тази връзка, УО на ПОС 2021-2017 г. разработи подход за изчисление на показателя за резултат, който се прилага само за дейности в обхвата* ***на мярка 28****, както следва:* | |
| **Мярка 28 „Подобряване на природозащитното състояние на типове природни местообитания във влажни зони и сладководни типове природни чрез регулиране на достъпа на животни до влажните зони, с цел избягване на еутрофикация и утъпкване на типовете природни местообитания“** | |
| 7140 | BG0000494, BG0000496, BG0001389 |
| 7220 | BG0000626 |
| 7230 | BG0000134 |

|  |  |  |  |
| --- | --- | --- | --- |
| **Код на природно местообитание** | **Номер на мярка от НРПД** | **Биогеографски регион/ бр. оценки** | **Целеви защитени зони** |
| 1 | 2 | 3 | 4 |
| 7140 | 28 | АLP/1 бр. | BG0000494, BG0000496, BG0001389 |
| 7220 | 28 | АLP/ BLS/ CON/3 бр./ | BG0000626 |
| 7230 | 28 | АLP /CON/ 2 бр. | BG0000134 |

Чрез ПОС 2021-2027 г. следва да бъдат подобрени общо 28 оценки на природни местообитания, с което ще се постигне целевата стойност по показател за резултат „3.1.1. Местообитания с по-добро природозащитно състояние или поне положителна тенденция“ - 14,7%. Следователно една оценка се равнява на 0,5%. Предвид факта, че кандидатите могат да правят различни комбинации в проектните си предложения и може да не „покрият“ изцяло необходимия обхват за подобряване на една оценка или 0,5%, следва да се оцени приносът на най-ниското възможно ниво – целева защитена зона по всяка мярка. В този смисъл всяка целева защитена зона от колона № 4 се разглежда като единица допринасяща за подобряване на оценката/ оценките от колона № 3 и приносът на тази зона се изчислява като се съотнесе броят на всички целеви зони от колона № 4 към броя оценки от колона № 3. На тази база приносът на проекта се изчислява спрямо включените целеви местообитания и мерки и целевите за тях защитено зони като се сумират процентите за всяка зона включена в проекта зона от колона № 4 , съгласно следната таблица:

|  |  |  |  |
| --- | --- | --- | --- |
| **Код на природно местообитание** | **№ на мярка от НРПД** | **Биогеографски регион/ бр. оценки** | **Целеви защитени зони** |
| 1 | 2 | 3 | 4 |
| 7140 | 28, 29 | АLP - 1 бр. (0,5%) | М 28: BG0000494, BG0000496, BG0001389  М 29: BG0000496, BG0001011, BG0001040  **Всяка зона има принос 0,08 %** |
| 7220 | 28,29, 31 | АLP/ BLS/ CON - 3 бр./ (1,5%) | М 28: BG0000626  М 29: BG0000399, BG0001014  М 31: BG0000166, BG0000213, BG0000240, BG0000322, BG0000382,  BG0000615, BG0001007, BG0001012, BG0001014, BG0001030,  BG0001031, BG0001042  **Всяка зона има принос 0,1 %** |
| 7230 | 28,29, 31 | АLP /CON/ 2 бр. (1%) | М 28: BG0000134  М 29: BG000019 2, BG0000261, BG0000626  М 31:BG0000134  **Всяка зона има принос 0,2 %** |

***За целите на определяне на приноса на всяка отделна защитена зона за подобряване на природозащитното състояние на дадено природно местообитание в таблицата са включени и целеви защитени зони по други мерки от НРПД извън обхвата на процедурата. Кандидатите следва да изчислят приноса на проекта единствено на база на включените в проектното предложение защитени зони, отнасящи се до мярка 28.***

**Там, където една ЗЗ заема територия, попадаща едновременно в обхвата на ЮЗР и на СЗР или ЮЗР и ЮЦР, разпределението между по-слабо развития регион и региона в преход се извършва на базата на дела на площите, свързани с мерките по НРПД, планирани хоризонтално за подпомагане от ПОС – целева стойност за ЮЗР от 10 245 ха отнесена към общата целева стойност от 59 770 ха = 17%, т.е. за ЮЗР се залагат 17% от приноса на съответната ЗЗ, попадаща едновременно и в СЗР или ЮЦР.**

**Пример:**

Ако дадено проектно предложение цели подобряване на природозащитното състояние на природни местообитания 7220 и 7230, то съгласно условията за кандидатстване трябва да включва всички приложими мерки за двете местообитания (м.28) и целевите за тях защитени зони (за местообитание 7220 – 28: BG0000626 (с 0,1 % принос) и за местообитание 7230 – м. 28: BG0000134, с 0,2 % принос).

В тази хипотеза целевата стойност на показателя за резултат се изчислява както следва:

**0,1 % + 0,2% = 0,3%** като същата се отнася единствено до регион в преход.