**Приложение № 4 към условия за кандидатстване по процедура № BG16FFPR002-3.015 Изпълнение на мерки 28 и 61 от Националната рамка за приоритетни действия за НАТУРА 2000-2**

**УКАЗАНИЯ И РАЗЯСНЕНИЯ ЗА ИЗВЪРШВАНЕ НА ОЦЕНКАТА ОТ СТРАНА НА ОЦЕНИТЕЛНАТА КОМИСИЯ**

1. **Критерии за оценка на административното съответствие и допустимостта**

|  |  |  |  |  |  |
| --- | --- | --- | --- | --- | --- |
| **№** | **Критерий** | **Източник на информация** | **Да** | **Не** | **НП** |
| 1. | Текстът на проектното предложение е на български език (на кирилица) с изключение на полета „Наименование на проектното предложение на английски език“, „Кратко описание на проектното предложение на английски език“ и „Пълно наименование на английски“, които следва да са попълнени на английски език. | Източник на информация – ИСУН, Формуляр за кандидатстване.  Принципни действия:  В случай че текстът на предложението не е на български език (с изключение на текстовете, за които се изисква информация на английски език), проектното предложение се отхвърля. |  |  |  |
| 2. | Кандидатът е представил всички документи, които се изискват за целите на кандидатстването, описани в условията за кандидатстване, като документите са приложени съгласно указанията. | Източник на информация – ИСУН, Формуляр за кандидатстване – секция Прикачени електронно подписани документи.  Принципни действия:  В случай че кандидатът не е представил изисканите документи, подписани и представени във формата, посочен в Раздел 24. от условията за кандидатстване, или е представен празен документ, или файлът е нечетим и/или е невъзможно да бъде отворен,  Оценителната комисия на основание чл. 19, ал. 2 от ПМС 23/13.02.2023 г. ще изиска разяснения/ отстраняване на нередовността допълнително само един път. В случай че разяснения не бъдат представени /нередовностите не бъдат отстранени в определения за това срок, проектното предложение ще бъде отхвърлено.  Изисканата и предоставена допълнителна информация няма да е предмет на оценка на етап ТФО и ще е единствено за преценка допустимостта на кандидата. |  |  |  |
| 3. | Кандидатът е допустим съгласно условията за кандидатстване. | Източник на информация – секция Основни данни за кандидата и секция Прикачени електронно подписани документи от формуляра за кандидатстване в ИСУН.  Принципни действия:  Извършва се проверка на съответствието на информацията в секция Основни данни за кандидата от Формулярa за кандидатстване в ИСУН с изискванията и условията на Раздел 11 от условията за кандидатстване, както и преглед на съответните документи от раздел 24 на условията за кандидатстване, приложени в секция Прикачени електронно подписани документи от ФК в ИСУН:  - за кандидати научи институти: 24.7.1 и 24.7.6  - за кандидати висши училища: 24.7.2 и 24.7.6  - за кандидати ЮЛНЦ: 24.7.3, 24.7.5 и 24.7.6  - за кандидати природонаучни музеи: 24.7.4 и 24.7.6.  В случай че не е налично подобно съответствие, проектното предложение ще бъде отхвърлено. |  |  |  |
| 4. | В случай на партньорство, партньорът/ите са допустими съгласно условията за кандидатстване и правата и задълженията между страните са ясно уредени в писмено споразумение съгласно условията за кандидатстване. | Източник на информация – секция Основни данни за партньора и секция Прикачени електронно подписани документи от формуляра за кандидатстване в ИСУН.  Принципни действия:  Извършва се проверка на съответствието на информацията в секция Основни данни за партньора от Формулярa за кандидатстване в ИСУН с изискванията и условията на Раздел 12 от условията за кандидатстване. Съответствието се проверява и чрез преглед на следните документи от раздел 24 на условията за кандидатстване и съответно приложени в секция от ФК в ИСУН:  за кандидати научи институти: 24.7.1 и 24.7.6  - за кандидати висши училища: 24.7.2 и 24.7.6  - за кандидати ЮЛНЦ: 24.7.3, 24.7.5 и 24.7.6  - за кандидати природонаучни музеи: 24.7.4 и 24.7.6.  В случай че не е налично подобно съответствие или партньорът не отговаря на изискванията и условията в Раздел 12 от условията за кандидатстване, проектното предложение ще бъде отхвърлено.  Извършва се и преглед на съответствието на документа по т. 24.4. „*Споразумение за партньорство*“ с изискванията на раздели 12 и 24.  В случай че Споразумението за партньорство не отговаря на изискванията и условията в Раздел 12 и/или 24 от условията за кандидатстване, Оценителната комисия, на основание чл. 19, ал. 2 от ПМС 23/13.02.2023 г., ще изиска разяснение и/или отстраняване на нередовностите само един път.  В случай че същите не бъдат представени/ отстранени в определения за това срок, проектното предложение ще бъде отхвърлено.  Неприложимо е само за случаите, при които няма партньор. |  |  |  |
| 5. | Дейностите, за които се иска безвъзмездно финансиране, са допустими – попадат в обхвата на мярка 28 и/или 61 от НРПД. | Източник на информация – ИСУН, секция Основни данни и/или секция План за изпълнение / Дейности по проекта от Формуляр за кандидатстване в ИСУН.  Принципни действия:  Извършва се проверка на съответствието между информацията, посочена в секция Основни данни и/или секция План за изпълнение / Дейности по проекта от Формуляра за кандидатстване в ИСУН по отношение планираните в проектното предложение дейности и тази в Приложение № 3 Целеви зони, мерки и местообитания към условията за кандидатстване , както и в т. 13.2 Основни дейности от същите условия.  В случай че от информацията в проектното предложение и/или след разяснения от кандидата на основание чл. 19, ал. 2 от ПМС 23/13.02.2023 г. (при несъответствие на информацията в различните части на проектното предложение), които не водят до подобряване на проектното предложение, не може да бъде установено, че дейностите, за които се иска финансиране, не попадат в обхвата на мярка 28 и/или мярка 61 от НРПД, проектното предложение ще бъде отхвърлено. |  |  |  |
| 6. | Проектът включва всички мерки – 28 и/или 61 от НРПД, приложими за целевите ЗЗ и целевите типове природни местообитания, предмет на проекта. | Източник на информация – ИСУН, секция План за изпълнение / Дейности по проекта от Формуляр за кандидатстване в ИСУН.  Принципни действия:  Извършва се проверка на съответствието между заложените дейности по проекта в секция План за изпълнение / Дейности по проекта от ФК в ИСУН и т. 13.2 от условията за кандидатстване, както и Приложение № 3 Целеви зони, мерки и местообитания към същите.  В случай че от информацията в проектното предложение и/или след разяснения от кандидата на основание чл. 19, ал. 2 от ПМС 23/13.02.2023 г. (при несъответствие на информацията в различните части на проектното предложение), които не водят до подобряване на проектното предложение, не може да бъде установено, че дейностите, за които се иска финансиране не покриват:  *При проекти на ниво „защитена зона“:*  *1. най-малко 1 защитена зона*  *2. всички приложими мерки (28 и 61 от НРПД) за целевата зона*  *3. всички типове природни местообитания, за които в НРПД е посочено, че съответната мярка (28 или 61) следва да се изпълни.*  *При проекти на ниво „природно местообитание:*  *1. най-малко 1 тип природно местообитание.*  *2. всички приложими мерки (28 или 61 от НРПД) за целевия тип природно местообитание.*  *3. всички зони, за които в НРПД е посочено, че съответната мярка (28 или 61) следва да се изпълни*,  то проектното предложение ще бъде отхвърлено. |  |  |  |
| 7. | Исканата безвъзмездна финансова помощ няма да се ползва за финансиране на разходи, които вече са финансирани със средства от ЕСИФ/ЕФСУ или чрез други инструменти на Европейския съюз, както и с други публични средства, различни от тези на кандидата и партньора/ите. | Източник на информация – ИСУН и секция Прикачени електронно подписани документи от Формуляра за кандидатстване в ИСУН.  Принципни действия:  Извършва се преглед на информацията в ИСУН относно изпълнявани дейности от съответния кандидат/партньор, както и на дейностите, описани в т. 9 от Общата декларация в секция Прикачени електронно подписани документи в ИСУН.  В случай че при проверката възникне съмнение за наличие на двойно финансиране, оценителна комисия ще изиска писмени становища от компетентните ведомства, предоставящи финансовата подкрепа. В случай че се потвърди наличие на двойно финансиране за всички дейности, проектното предложение ще бъде отхвърлено.  В случай че се потвърди наличие на двойно финансиране само за част дейностите, Оценителната комисия, на основание чл. 19, ал. 2 от ПМС 23/13.02.2023 г., ще изиска разяснения само един път. След като такива бъдат предоставяни, на етап ТФО Оценителната комисия ще коригира служебно бюджета на проектното предложение, ако в него са предвидени разходи за тези мерки/дейности. Ако не бъдат предоставени разяснения в посочения за това срок, проектното предложение ще бъде отхвърлено. |  |  |  |
| 9. | Индикаторите в проектното предложение са съгласно указанията в условията за кандидатстване. | Източник на информация – ИСУН, секция Индикатори от Формуляра за кандидатстване.  Принципни действия:  В случай че информацията в секция Индикатори във Формуляра за кандидатстване в ИСУН не е попълнена съгласно указанията на раздел 7 Индикатори от условията за кандидатстване и/или не е присъединен индикатор съгласно указанията, и/или целевата стойност на показателя за резултат не е изчислена съгласно Указанията за изчисление на целевата стойност на индикаторите (Приложение № 4 към условията за кандидатстване – за мярка 28), и/или за показателя за краен продукт не е представена информация за изчислението на целевата площ на интервенции – описателна част и геореферирани данни, и/или целевите стойности на показателите са равни на нула, Оценителната комисия, на основание чл. 19, ал. 2 от ПМС № 23/13.02.2023 г. ще изиска от кандидата да отстрани констатираната нередовност.  В случай, че същата не бъдe отстранена в определения за това срок, проектното предложение ще бъде отхвърлено. |  |  |  |
| 10. | Кандидатът е включил в проектното предложение дейности за организация и управление и за комуникация и видимост. | Източник на информация – ИСУН, секция План за изпълнение / Дейности по проекта от Формуляра за кандидатстване.  Принципни действия:  В случай че кандидатът не е включил в проектното си предложение дейности по организация и управление и информация и комуникация, Оценителната комисия, на основание чл. 19, ал. 2 от ПМС 23/13.02.2023 г. ще изиска от кандидата разяснения само един път. Ако в разясненията кандидатът декларира, че ще изпълни дейностите за негова сметка критерият се оценява положително. В случай че разяснението не бъде представено в определения за това срок и/или съотв. не се декларира, че тези дейности ще бъда изпълнени за сметка на кандидата, проектното предложение ще бъде отхвърлено. |  |  |  |

**ЗАБЕЛЕЖКА**: На етап оценка на административно съответствие и допустимост, оценителната комисия има право да поиска пояснения или допълнителна обосновка, с което да се отстрани установена нередовност. Отстраняването на нередовностите не може да води до подобряване качеството на проектното предложение.

**ІІ. Критерии за техническа и финансова оценка**

Максимален брой точки – 100

В оценителния лист в ИСУН се посочват конкретни мотиви за присъдените точки по всеки от критериите за ТФО, като се реферира към съответни текстове от проектното предложение.

|  |  |  |
| --- | --- | --- |
| **№ / Критерий** | **Източник на информация** | **Макс. брой точки/**  **по подкритерий** |
| 1. **Обосновка на проекта** | *Източник на информация – ФК в ИСУН – секция Основни данни, полета Наименование на проекта, Кратко описание на проектното предложение и/или Цел/и на проектното предложение; секция Прикачени документи – документ по т. 24.10 „Други документи, спомагащи за обосновката на необходимостта от изпълнение на проектното предложение, включително проучвания, анализи, снимков/картен материал, онагледяващ описаните проблеми в проектното предложение, и други“ и/или секция*  *План за изпълнение / Дейности по проекта.* В поне една от секциите трябва да са описани проблемите (заплахите и влиянията) за местообитанието/та, кое/ито проектното предложение има за цел да разреши, приложимите режими и забрани в целевите ЗЗ (при утвърдени такива) и да са посочени източниците на информация. | **15** |
| Кандидатът е описал всички проблеми (заплахи и влияния) за местообитанието/ местообитанията, които проектното предложение има за цел да разреши, приложимите режими и забрани в целевите защитени зони (при утвърдени такива) и са посочени източниците на информация. | Ако в посочените секции не може да се намери информация за проблемите (заплахи и влияния) за съответното/ите местообитание/я, предмет на проекта, както и приложимите режими и забрани в целевите ЗЗ, когато такива са утвърдени и/или не са посочени източниците на информация, се присъждат съответния брой точки в зависимост от установените от оценителната комисия несъответствия. Под „Описани проблеми“ се разбира рефериране/изброяване на заплахите и влиянията от съответния документ, посочен като източник на информация. Под „посочени са източниците на информация“ се разбира рефериране към съответния документ, в който са описани заплахите и влиянията, поради които е поставена негативна оценка на ПС. Към този документ следва да бъде посочен линк (ако той е публично достъпен) или същият да бъде прикачен в секция Прикачени документи от ФК към т. 24.10 към проектното предложение, ако не е публично достъпен. ОК извършва преглед дали приложимите за съответното местообитание заплахи и влияния от посочения/приложения източник на информация са описани в някоя от секциите на ФК в ИСУН. В случаите, в които има описани някакви заплахи и влияния, посочен е източникът на информация, но към него няма линк или прикачен документ по т. 24.10, проектното предложение се разглежда в хипотезата, при която получава 5 т. В хипотези, при които са описани всички проблеми, които проектното предложение има за цел да разреши, но не са посочени източници на информация, се присъждат също 5 т.  В случай че по дадено проектно предложение е предвидено повече от едно местообитание, като за едно или няколко от тях е представена цялата изискуема информация, но за останалите в описанията се установят несъответствия и/или липса на информация, то ОК присъжда 5 точки.  Ако не са описани заплахи и влияния за местообитанията – предмет на проекта, проектното предложение получава 0 т. и ще бъде отхвърлено. | 15 |
| Кандидатът е описал част от проблемите (заплахи и влияния) за местообитанието/ местообитанията, които проектното предложение има за цел да разреши, приложимите режими и забрани в целевите защитени зони (при утвърдени такива) и са посочени източниците на информация. | 10 |
| Кандидатът е описал всички проблеми (заплахи и влияния) за местообитанието/ местообитанията, които проектното предложение има за цел да разреши, както и част от приложимите режими и забрани в целевите защитени зони (при утвърдени такива) и са посочени източниците на информация. | 10 |
| Кандидатът е описал част от проблемите (заплахи и влияния) за местообитанието/ местообитанията, които проектното предложение има за цел да разреши, както и част приложимите режими и забрани в целевите защитени зони (при утвърдени такива), но не са посочени източниците на информация. | 5 |
| Кандидатът не е описал проблемите (заплахи и влияния) за местообитанието/ местообитанията, които проектното предложение има за цел да разреши, както и приложимите режими и забрани в целевите защитени зони (при утвърдени такива). | 0 |
| 1. **Обхват на проекта – целеви Защитени зони от Натура 2000 или местообитания** | *Източник на информация – Формуляр за кандидатстване, секция Основни данни, полета Наименование на проекта, Кратко описание на проектното предложение и/или Цел/и на проектното предложение; секция Прикачени електронно подписани документи – документ по т. 24.10 „Други документи, спомагащи за обосновката на необходимостта от изпълнение на проектното предложение, включително проучвания, анализи, снимков/картен материал, онагледяващ описаните проблеми в проектното предложение, и други“ и/или секция*  *План за изпълнение / Дейности по проекта.* В поне една от секциите трябва да са описани всички защитени зони, предмет на проектното предложение, когато същото се разработва на ниво „защитена зона“ или съотв. всички местообитания, предмет на проектното предложение, когато същото се разработва на ниво „тип природно местообитание“ | **25** |
| Проектното предложение предвижда интервенции в 10 и повече защитени зони от Натура 2000/ Проектното предложение таргетира 6 или повече местообитания | Допустимите целеви типове природни местообитания и целеви защитени зони, които могат да се включат в обхвата на проектното предложение, са описани в Приложение № 3 към условията за кандидатстване.  Ако в проектното предложение в някоя от посочените секции във ФК в ИСУН не е посочено изрично дали проектното предложение е разработено на ниво „защитена зона“ или на ниво „тип природно местообитание“, то оценителната комисия присъжда възможно най-големия брой точки, според описаните защитени зони и местообитания, при условие, че е спазено условието „за всяка посочена ЗЗ да включва всички типове природни местообитания, за които в НРПД е посочено, че съответната мярка (28 или 61) следва да се изпълни“ и /или за „за всяко посочено местообитание да включва защитените зони, за които в НРПД е посочено, че съответната мярка (28 или 61) следва да се изпълни“ (за което се прави проверка в Приложение № 3). Ако това условие не е изпълнено и едновременно с това от описанията на секциите не става ясно дали проектното предложение се разработва на ниво ЗЗ или на ниво тип природно местообитание, то Оценителната комисия присъжда 5 т. (освен ако от проекта не е видно, че същият се отнася само до 1 местообитание и/или само до 1 ЗЗ, в който случай получава 1 т.). | 25 |
| Проектното предложение предвижда интервенции в 8-9 защитени зони от Натура 2000/ Проектното предложение таргетира 5 местообитания | 15 |
| Проектното предложение предвижда интервенции в 6-7 защитени зони от Натура 2000/ Проектното предложение таргетира 4 местообитания | 10 |
| Проектното предложение предвижда интервенции в 4-5 защитени зони от Натура 2000/ Проектното предложение таргетира 3 местообитания | 7 |
| Проектното предложение предвижда интервенции в 2-3 защитени зони от Натура 2000/Проектното предложение таргетира 2 местообитания | 5 |
| Проектното предложение предвижда интервенции само в 1 защитена зона от Натура 2000/Проектното предложение таргетира само 1 местообитание | 1 |
| 1. **Описание на дейности**   Основните дейности са описани детайлно (с посочване на етапите за изпълнението им и необходимите ресурси). При разписването на дейностите са съобразени:   1. спецификите на типа природно местообитания/местообитания и биологията на видовете, предмет на опазване в тях; 2. ограниченията произтичащи от метеорологичните условия и сезоните при работа на открито сред природата; 3. необходимите за изпълнението ресурси – човешки, оборудване, екипировка. | *Източник на информация –* *Формуляр за кандидатстване, секция План за изпълнение / Дейности по проекта и секция Прикачени електронно подписани документи, в случаите, в които информацията е посочена в документа по т. 24.10 от условията за кандидатстване.* | **20** |
| При описването на основните дейности са съобразени и трите елемента. | В случай че някой от подкомпонентите на даден елемент не е описан, напр. посочени са необходимите за изпълнението ресурси, но само по отношение на оборудването или са посочени ограниченията, произтичащи от сезоните, но не и от специфични метеорологични условия, то оценителната комисия присъжда точките, приложими за хипотезата, че съответния елемент не е съобразен. | 20 |
| При описването на основните дейности са съобразени два от трите елемента. | 10 |
| При описването на основните дейности е съобразен един от трите елемента. | 5 |
| При описването на основните дейности е съобразен един от трите елемента. | 0 |
| 1. **Методика на работа по основните[[1]](#footnote-1) дейности :** | *Източник на информация – ИСУН, Формуляр за кандидатстване, секция План за изпълнение/дейности по проекта, документ по т. 24.10 от условията за кандидатстване.*  Във формуляра за кандидатстване (вкл. в приложение към секция Прикачени документи) трябва да е детайлно разписана методиката на работа – какво, как, кога, къде и от кого ще се изпълнява всяка дейност по всяка една мярка по съответния параметър за всяко избрано местообитание. В случай че не е подробно разписано в секция План за изпълнение/Дейности по проекта се прави преглед на прикачените допълнителни документи в секция Прикачени електронно подписани документи от ФК, ако е приложимо. | **20** |
| Представено е описание на методите за осъществяване на всички планирани дейности, като същите са съобразени с действащите режими в проектната територия, като са посочени основанията за избора на тези методи. | Представени са детайлно методите за осъществяване на отделните дейности по включените в проектното предложение мерки, както и действащите режими, като описанието не се ограничава единствено до тяхното посочване само като вид, а включва представяне на тяхната същност и допълнителна аргументация защо са избрани и как точно съобразяват съответния режим в целевата територия на конкретната ЗЗ. От представеното описание следва да е видно, че избраните методи са съобразени със спецификите на съответното природно местообитание в съответната ЗЗ, както и че предвидените методи отговарят на посочените дейности. В случай че няма съответствие между дейност, метод и съответния режим на зоната, проектното предложение се отхвърля. | 20 |
| Представено е описание на методите за осъществяване на всички планирани дейности, като същите са съобразени с действащите режими в проектната територия, но не са посочени основанията за избора на тези методи. | 15 |
| Представено е описание на методите за осъществяване на част от планираните дейности, като същите са съобразени с действащите режими в проектната територия, и са посочени основанията за избора на тези методи. | 10 |
| Представено е описание на методите за осъществяване на част от планираните дейности, като същите са съобразени с действащите режими в проектната територия, но не са посочени основанията за избора на тези методи. | 5 |
| Не е представено описание на методите за изпълнение на дейностите или от представеното описание е видно, че методите не са съобразени с действащите режими в проектната територия и съответно не са посочени основания за избора на тези методи. | 0 |
| 1. **Капацитет на кандидата** | *Източник на информация – Формуляр за кандидатстване, секция Прикачени електронно подписани документи, документи по т. 24.6. от Раздел 24. от условията за кандидатстване.*  Извършва се преглед на представените документи и дали от тях е видно, че кандидатът има опит в изпълнението на дейности от подобен характер. | **10** |
| Кандидатът разполага с екип от експерти, имащи опит в изпълнението на дейности от подобен характер по предишни проекти в областта на ботаниката или фитоценология, които ще участват в управлението на проекта. | Извършва се проверка на представените документи по т. 24.6, които следва да съдържат информация за изпълнението на дейности от подобен характер. Под дейности от подобен характер се разбират такива в областта на ботаниката или фитоценологията.  В случай че от представените документи не е еднозначно ясно, че кандидатът има опит в изпълнението на дейности от подобен характер Оценителната комисия може да изиска допълнителни разяснения или референция към официален източник по реда на 20, ал. 5 от ПМС 23/13.02.2023 г., от който е видно, че цитираните в документите на кандидата дейности спадат към областите „фитоценология“ и/или „ботаника“. Ако подобен не бъде посочен, проектното предложение ще бъде точкувано с 2 точки (с изключение на случаите, в които кандидатът не може да докаже никакъв предишен опит в проекти, свързани с ботаника или фитоценология, когато оценителната комисия му присъжда 1 т.).  Кандидатите могат да докажат опит и чрез опит на екипите си от експерти, като в този случай същите следва да са наети на трудов договор, което да е видно от документ по т. 24.6 и съответния/те експерт/и да са поименно посочени в секция Екип на ФК в ИСУН. | 10 |
| Кандидатът има опит при реализацията на дейности от подобен характер по предишни проекти в областта на ботаниката или фитоценология. | 5 |
| Кандидатът няма опит при реализацията на дейности от подобен характер по предишни проекти в областта на ботаниката или фитоценология, но има опит в управлението на проекти, финансирани със средства от фондове или инструменти на Европейския съюз, от международни организации или институции, или с други средства, различни от тези на бенефициента. | 2 |
| Кандидатът няма опит в реализацията на дейности от подобен характер, нито в управлението на предишни проекти в областта на ботаниката или фитоценология. | 1 |
| 1. **Финансова оценка**   1. Налице е съответствие между предвидените дейности и видовете заложени разходи – тук влиза и хипотезата „Всички разходи са отнесени към съответстващия им раздел в бюджета“.  2. Спазени са заложените правила или ограничения по отношение на заложени процентни съотношения/прагове на разходите.  3. Исканата безвъзмездна финансова помощ не включва недопустими разходи.  4. В бюджета не е на лице дублиране на разходи. | *Източник на информация – секция Бюджет и секция План за изпълнение / Дейности по проекта от Формуляра за кандидатстване.* | **5** |
| Не се налагат корекции в бюджета | Извършва се проверка в секция Бюджет от ФК и дали заложените стойности съответстват на предвидените дейности в секция План за изпълнение / Дейности по проекта. Извършва се проверка на съответствие с изискванията на т. 14.2 и т. 14.3 от раздел 14 на условията за кандидатстване.  Ако се налагат корекции в бюджета на проектното предложение, същите се извършват служебно от оценителната комисия, като по този критерий се присъжда съответният брой точки. | 5 |
| Налагат се корекции в бюджета, свързани само с 1 от посочените 4 условия. | 4 |
| Налагат се корекции в бюджета, свързани с 2 от посочените 4 условия. | 3 |
| Налагат се корекции в бюджета, свързани с 3 от посочените 4 условия. | 2 |
| Налагат се корекции в бюджета, свързани и с 4-те посочени условия. | 1 |
| Налага се корекция по бюджета, която води до увеличаване на стойността на БФП. | 0 |
| 1. **Разходоефективност** | *Източник на информация – секция Бюджет и секция План за изпълнение / Дейности по проекта от Формуляра за кандидатстване.* | **5** |
| Предложената цена на хектар поне за една от мерките (28 и/или 61) е с над 20% по-ниска от максимално допустимата за хектар, определена в условията за кандидатстване. | В рамките на оценката по този критерий Оценителната комисия извършва проверка на стойностите на дейностите в изпълнение на съответната мярка от НРПД и в какви процентни граници са същите спрямо ограниченията, заложени в т. 14.3 от раздел 14 на условията за кандидатстване, като присъжда съответните точки. | 5 |
| Предложената цена на хектар поне за една от мерките (28 и/или 61) е с 18-20% по-ниска от максимално допустимата за хектар, определена в условията за кандидатстване. | 4 |
| Предложената цена на хектар поне за една от мерките (28 и/или 61) е с 14-17% по-ниска от максимално допустимата за хектар, определена в условията за кандидатстване. | 3 |
| Предложената цена на хектар поне за една от мерките (28 и/или 61) е с 11-13% по-ниска от максимално допустимата за хектар, определена в условията за кандидатстване. | 2 |
| Предложената цена на хектар поне за една от мерките (28 и/или 61) е по-ниска с до 10% или напълно съответства на максимално допустимата за хектар, определена в условията за кандидатстване. | 1 |

Проектните предложения, получили минимум 40 точки на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на общия размер на предварително определените и обявени финансови средства по процедурата.

**ВАЖНО**:

В случай че две или повече проектни предложения са класирани с еднакъв брой точки, но при недостатъчен финансов ресурс, при класирането предимство се дава на това проектно предложение, получило по-висок брой точки на критерий 2 от ТФО. В случай че тези проектни предложения имат еднакъв брой точки по критерий 2, за финансиране се предлага проектното предложение, което има по-висок брой точки по критериите, както следва: №№ 4, 3, 1, 5, 7, 6 от ТФО. В случай че проектните предложения имат еднакъв брой точки и по тези критерии, за финансиране се предлага това, което е подадено първо в срока на кандидатстване в ИСУН. Проектно предложение, което е оценено с 0 точки по някой от критериите за техническа и финансова оценка, няма да бъде предложено за финансиране.

С цел недопускане на двойно финансиране, за финансиране не се предлагат проектни предложения, в чийто обхват попадат защитени зони (при проектно предложение, дефинирано на ниво „защитена зона“) или местообитания (при проектно предложение, дефинирано на ниво „тип природно местообитание“), които са предмет на проектни предложения, получили по-висок брой точки. При равен брой точки, се сравняват получените точки по критериите както следва: №№ 2, 4, 3, 1, 5, 7, 6 от ТФО. В случай че проектните предложения имат еднакъв брой точки и по тези критерии, за финансиране се предлага това, което е подадено първо в срока на кандидатстване в ИСУН.

Оценителната комисия предлага в оценителния доклад към Ръководителя на УО да се финансира единствено проектното предложение, което е с най-висок брой точки или с по-висок брой точки по съответния критерий, или подаденото първо в ИСУН (при равен брой точки). Всички останали проекти, по които е заложено изпълнение на една и съща мярка за едно и също местообитание в една и съща защитена зона и които са с по-малък брой точки, с по-малко точки за съответния критерий или по-късно подадени в ИСУН (в зависимост от разглежданата хипотеза), няма да бъдат финансирани.

В случай че по време на етап „Техническа и финансовата оценка“ се установи наличие на недопустими разходи и/или има несъответствие между предвидените дейности и видовете заложени разходи и/или има дублиране на разходи и/или има неспазване на заложените правила или ограничения заложени в Насоките за кандидатстване и/или има несъответствие с правилата за държавните или минималните помощи, Оценителната комисия служебно коригира/премахва съответните разходи от бюджета на проекта.

Корекции в бюджета при несъответствие между предвидените дейности и видовете заложени разходи, както и при дублиране на разходи, се извършва след като се изиска допълнителна пояснителна информация на основание чл. 20, ал. 5 от ПМС 23/13.02.2023 г. от кандидата, като срокът за представянето й не може да бъде по-кратък от една седмица. Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕФСУ.

1. *Основни дейности са всички дейности за изпълнение на проекта, като към тях не се включват дейностите за управление на проекта и за комуникация и видимост* [↑](#footnote-ref-1)